Euskal Herria

100px80pxBannielSkoed250px250pxRannvroioù Euskal HerriaKêr-benn istorelIruñeaKêr vrasañBilboYezhoùEuskaregGalleg (en Norzh)Spagnoleg (er Su)Gouarnamant• Su : • Norzh : PrezidantedEuskal Herria :Nafarroa Garaia :EHE :Imanol PradalesMaría ChiviteJean-René EtxegaraiDouaroniezhGorread20 947 km²Poblañs3 127 994 (2016)Domani Internet.eus
Euskal Herria e yezh ar vro, Bro-Vask e brezhoneg, a-wechoù Euskadi dre fazi, eo anv ar vro ma komzer euskareg ; seizh proviñs istorel zo ouzh hec'h ober.Tri hollad melestradurel zo, daou e Spagn hag unan e Frañs.
An anv
Hogos dic'hallus eo treiñ Euskal Herria en ur yezh all, abalamour da ledander skalfad sterioù ar ger herri : "bro", "broad", "tiriad", "poblad", "poblañs", "kêr", "keriadenn", "annez".
Koulskoude, dre ma talvez euskal kement hag "euskarek" e c'hellfed treiñ Euskal Herria dre « ar vro ma komzer euskareg », ar pezh a zo seul wiroc'h ma n'eus yezh kar ebet d'an euskareg er bed a-bezh.

Koshañ daveoù skrivet a gaver eo un dornskrid digant ar skrivagner euskarat Joan Perez de Lazarraga (1548–1608) e 1564–1567 ma lenner eusquel erria, eusquel erriau, heuscal herrian (skeudenn amañ a-zehoù), hag e troidigezh ar Bibl gant ar beleg euskarat Joanes Leizarraga (1548–1608) e 1571 El País 2 Here 2006 – Tizhet d'ar 15/03/2019.150px
Holladoù melestradurel
♦ Hego Euskal Herria / Hegoalde (Euskal Herria ar Su, e dalc'h Spagn)
Kumuniezh Emren Euskadi (Euskal Autonomia Erkidego / Euskadi en euskareg, Comunidad Autónoma del País Vasco / El Pais Vasco e spagnoleg
Tri froviñs enni : (Araba, Bizkaia, Gipuzkoa).
Kumuniezh forel Nafarroa (Nafarroako Foru Erkidegoa, Navarra)
Ar proviñs nemetañ eo Nafarroa ivez.
♦ Ipar Euskal Herria / Iparralde (Euskal Herria an Norzh, e dalc'h Frañs)
E kornôg departamant gall ar Pireneoù-Atlantel emañ.
Tri froviñs zo enni : Lapurdi, Nafarroa Beherea ha Zuberoa).350px
Yezhoù
Euskareg a vez komzet en darn vrasañ eus an tiriadoù-se, koulz ha yezh ofisiel ar riez el lec'h m'emaint : kastilhaneg evit an daou hollad melestradurel kentañ, galleg evit an hini diwezhañ.

Douaroniezh
Hiru Erregeen Mahaia, er Pireneoù, eo ar menez uhelañ (2 428 m).

Gwelout ivez
Euskadi

 Liammoù diavaez 
 Pennad Euskariz war bed.bzh

Notennoù

Rummad:Euskal Herria